cyanic-selkie/wikianc huggingface dataset:
มานะ แพรสกุล
การทำงาน
นายมานะ แพรสกุล เป็นสมาชิกสภาผู้แทนราษฎร จังหวัดเชียงใหม่ ได้รับเลือกตั้งครั้งแรกในการเลือกตั้ง พ.ศ. 2526 สังกัดพรรคกิจสังคม และได้รับเลือกตั้งอีก 2 สมัยต่อมา ในการเลือกตั้ง พ.ศ. 2529 สังกัดพรรคสหประชาธิปไตย และการเลือกตั้ง พ.ศ. 2531 สังกัดพรรคเอกภาพ จากนั้นได้เว้นว่างจากงานการเมืองไปในการเลือกตั้ง พ.ศ. 2535 จนกระทั่งนายมานะ ได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ในสังกัดพรรคเอกภาพเช่นเดิม ในปี 2539 เขาลงสมัคร ส.ส.เชียงใหม่ เขต 4 สังกัดพรรคความหวังใหม่ ร่วมกับสันติ ตันสุหัช แต่เขาไม่ได้รับเลือกตั้ง
ต่อมาในการเลือกตั้ง พ.ศ. 2544 นายมานะ ได้ลงสมัครับเลือกตั้งอีกครั้ง ในสังกัดพรรคประชาธิปัตย์ แต่ไม่ได้รับเลือกตั้ง โดยแพ้ให้กับนายสันติ ตันสุหัส จากพรรคไทยรักไทย ภายหลังนายมานะ จึงได้ย้ายไปร่วมงานกับพรรคไทยรักไทย ในปี พ.ศ. 2545 จนกระทั่งในเดือนมีนาคม พ.ศ. 2549 จึงย้ายมากลับร่วมงานกับพรรคประชาธิปัตย์เช่นเดิม ต่อมาในการเลือกตั้ง พ.ศ. 2550 นายมานะ ได้ลงสมัครรับเลือกตั้ง ในสังกัดพรรครวมใจไทยชาติพัฒนา พร้อมกับนายแพทย์ไกร ดาบธรรม แต่ผลการเลือกตั้งในครั้งนั้น มีผู้สมัครจากพรรคพลังประชาชน 2 คน กับนายแพทย์ไกรเท่านั้นที่ได้รับเลือกตั้งเป็นสมาชิกสภาผู้แทนราษฎร
วาร์เรน จี. ฮาร์ดิง
วาร์เรน การ์มาเลียล ฮาร์ดิง (Warren Gamaliel Harding) (2 พฤศจิกายน ค.ศ. 1865 - 2 สิงหาคม ค.ศ. 1923) เป็นประธานาธิบดีคนที่ 29 ของสหรัฐอเมริกาดำรงตำแหน่งตั้งแต่ปี ค.ศ. 1921 จนกระทั่งถึงแก่กรรมในปี ค.ศ. 1923 เป็นสมาชิกพรรครีพับลิกันเขาเป็นประธานาธิบดีสหรัฐคนหนึ่งที่ได้รับความนิยมมากที่สุด หลังจากการตายของเขา เรื่องอื้อฉาวจำนวนหนึ่งถูกเปิดเผย รวมทั้ง คดีทีพอท โดม ซึ่งเป็นการรับสินบนจากบริษัทนํ้ามัน เช่นเดียวกับความสัมพันธ์นอกใจกับ แนน บริตตัน ซึ่งทำให้ชื่อเสียงของเขาเสื่อมเสีย
1865 1923
สงครามมิทริเดทีส
สงครามมิทริเดทีส เป็นความขัดแย้งสามครั้งระหว่างสาธารณรัฐโรมันกับพระเจ้ามิทริเดทีสที่ 6 กษัตริย์แห่งราชอาณาจักรพอนตัสที่ครอบครองพื้นที่รอบทะเลดำ สงครามครั้งนี้เกิดขึ้นระหว่าง 88–63 ปีก่อนคริสตกาล มูลเหตุมาจากพระเจ้ามิทริเดทีสผนวกมณฑลเอเชียของโรมันเข้ากับอาณาจักรของพระองค์ ตามด้วยการสังหารหมู่เอเชียติกเวสเปอร์ หรือชาวโรมันที่อาศัยอยู่ในหลายเมืองในอานาโตเลีย สงครามมิทริเดทีสครั้งที่หนึ่งจึงอุบัติขึ้นเมื่อโรมส่งกองทัพมายึดดินแดนคืน แม้จะต้องเผชิญกับการลุกฮือในกรีซและดินแดนอื่น ๆ โดยมีพระเจ้ามิทริเดทีสหนุนหลัง และความขัดแย้งภายในโรมระหว่างฝ่ายออปติเมตส์กับปอปปูเลรีส แต่สงครามครั้งแรกที่เริ่มขึ้นใน 88 ปีก่อนคริสตกาลจบลงด้วยชัยชนะของโรม ทั้งสองฝ่ายลงนามในสนธิสัญญาดาร์ดานอส ซึ่งระบุให้เขตแดนทั้งสองฝ่ายกลับไปเหมือนก่อนสงคราม
เนื่องจากสนธิสัญญาดาร์ดานอสให้ผลประโยชน์ในเอเชียน้อยแก่โรมไม่มาก ลูกิอุส ลิกินิอุส มูเรนา แม่ทัพโรมซึ่งได้รับคำสั่งให้ยึดดินแดนคืนจึงก่อสงครามครั้งที่สองใน 83 ปีก่อนคริสตกาล เมื่อทราบข่าวมูเรนารุกรานดินแดนของตน พระเจ้ามิทริเดทีสส่งแม่ทัพกอร์ดิอุสให้มายึดดินแดนคืนจนปะทะกับทัพโรมัน มูเรนาที่พ่ายแพ้หนีไปฟรีเจียและได้รับคำสั่งจากกงสุลซัลลาให้เลิกทัพเนื่องจากพระเจ้ามิทริเดทีสไม่ได้ละเมิดสนธิสัญญา สงครามครั้งที่สองจบลงใน 81 ปีก่อนคริสตกาลด้วยชัยชนะของพอนตัส และมูเรนาถอนทัพกลับโรม
73 ปีก่อนคริสตกาล ทัพพระเจ้ามิทริเดทีสปะทะกับทัพโรมันที่นำโดยมาร์กุส เอาเรลิอุส กอตตาและได้รับชัยชนะในยุทธการที่แคลซีดอน ยุทธการครั้งนี้เป็นการปะทะกันครั้งแรกในสงครามครั้งที่สาม ครั้งนี้พระเจ้ามิทริเดทีสเป็นพันธมิตรกับสมเด็จพระเจ้าไทกราเนสมหาราชแห่งอาณาจักรอาร์มีเนียผู้มีกองทัพที่แข็งแกร่ง ด้านโรมส่งกงสุลลูกัลลัสเป็นผู้นำทัพ ลูกัลลัสประสบชัยชนะเหนือทัพพอนตัสและอาร์มีเนียในยุทธการที่คาบิราและไทกราโนเซอร์ตา แต่การรุกไปข้างหน้าหยุดชะงักหลังลูกัลลัสพ่ายในยุทธการที่อาร์ตาซาตาและเซลา อีกด้านหนึ่ง ปอมปีย์ กงสุลโรมันอีกคนสามารถปราบโจรสลัดซีลีเชียที่สนับสนุนโดยพระเจ้ามิทริเดทีสได้สำเร็จ ทำให้ปอมปีย์ได้ขึ้นเป็นผู้นำทัพแทนลูกัลลัส ต่อมาปอมปีย์ร่วมมือกับพระเจ้าฟราอาเตสที่ 3 แห่งจักรวรรดิพาร์เธีย บุกพอนตัสและอาร์มีเนียจนสามารถยึดภูมิภาคเมดิเตอร์เรเนียนตะวันออกได้เกือบทั้งหมด สงครามครั้งนี้จบลงเมื่อพระเจ้าไทกราเนสยอมจำนนต่อโรม ด้านพระเจ้ามิทริเดทีสที่หลบหนีไปไครเมียเพื่อหวังจะตั้งทัพมาสู้กับโรมใหม่ประสบความล้มเหลว จึงพยายามกระทำอัตวินิบาตกรรมแต่ไม่สำเร็จ สุดท้ายพระเจ้ามิทริเดทีสสั่งให้ทหารปลงพระชนม์พระองค์ หลังสงครามโรมได้อาณาจักรอาร์มีเนียของพระเจ้าไทกราเนสและอาณาจักรราชวงศ์แฮสโมเนียในยูเดียมาเป็นรัฐบริวาร และรวมอาณาจักรพอนตัสเข้ากับบิธีเนีย กลายเป็นมณฑลบิธีเนียและพอนตัส
แอ็งกรีเบิดส์
แอ็งกรีเบิดส์ (Angry Birds) เป็นแฟรนไชส์สื่อแฟนตาซีที่สร้างโดย บริษัท โรวิโอ เอ็นเตอร์เทนเมนท์ ของฟินแลนด์ แฟรนไชส์นี้เล่าถึงเรื่องราวของฝูงนกหลากสีบินไม่ได้ที่พยายามช่วยไข่ของพวกเขาจากเหล่าหมูสีเขียวผู้ต้องการกินไข่ วิดีโอเกมแรกชื่อ แอ็งกรีเบิดส์ (Angry Birds) ที่ออกจำหน่ายในปี 2009 ในทุกแพลตฟอร์ม นั้นได้รับการยกย่องว่าประสบความสำเร็จอย่างมาก จึงมีเวอร์ชันต่างๆ มากมาย จนปี 2015 นั้น ได้มีภาคต่อ แอ็งกรีเบิดส์ 2 (Angry Birds 2) หลังจากที่วิดีโอเกมมีรายได้สูงอย่างต่อเนื่อง จึงมีแอนิเมชันซีรีส์ทางโทรทัศน์มากมาย และภาพยนตร์แอนิเมชัน แอ็งกรี เบิร์ดส เดอะ มูวี่ (The Angry Birds Movie) ออกฉายปี 2016 ซึ่งเนื้อเรื่องนั้นสร้างจากวิดีโอเกมแรก และภาคต่อ แอ็งกรี เบิร์ดส เดอะ มูวี่ 2 (The Angry Birds Movie 2) ซึ่งดำเนินเนื้อเรื่องต่อจากภาคแรกโดยนกและหมูสามัคคีกันในการปกป้องสองเกาะจากพวกนกอินทรี ซึ่งภาพยนตร์ทั้งสองเรื่องก็ได้รับความนิยมสูงจนมีสินค้าออกมาวางขายจำนวนมาก และมีวิดีโอเกม แอ็งกรีเบิร์ดส: รีโหลด (Angry Birds Reloaded) สำหรับแอปเปิลอาร์เคด ซึ่งดำเนินเนื้อเรื่องตามภาพยนตร์ทั้งสองภาค และในปี 2020 มีการประกาศสร้างภาพยนตร์เรื่องที่สามซึ่งอาจออกฉายในปี 2024
ตัวละคร
นก คือกลุ่มตัวละครหลักในการดำเนินเรื่อง เป็นฝูงนกที่บินไม่ได้ อาศัยอยู่บนเกาะนก (Bird Island) ที่อุดมสมบูรณ์ พวกนกโกรธที่เหล่าหมูสีเขียวมาขโมยไข่ของพวกเขาไป จึงใช้หนังสติ๊กยิงเพื่อบุกไปยังปราสาทหมูและทวงไข่กลับคืนมา แต่เมื่อทั้งสองฝ่ายถูกรุกรานโดยฝูงนกอินทรี นกและหมูจึงร่วมมือกันปกป้องเกาะบ้านเกิดเอาไว้
เร้ด (Red) - นกคาร์ดินัลเหนือสีแดงคิ้วหนา ตัวเอกของเรื่อง วีรบุรุษผู้พิทักษ์เกาะนก แต่ก่อนเคยมีปัญหาด้านอารมณ์โกรธง่าย จึงต้องเข้าคอร์สบำบัดความโกรธ แต่ภายหลังเขาก็สามารถระงับอารมณ์ของตนเองได้และใช้ความโกรธในการปกป้องเกาะนกจากภัยต่างๆ
ชัค (Chuck) - นกขมิ้นสีเหลืองอ่อน รูปทรงคล้ายสามเหลี่ยม เพื่อนสนิทของเร้ด ทำอะไรว่องไวเป็นพิเศษ และวิ่งเป็นนกที่วิ่งเร็วที่สุดในเกาะนก แต่เขาก็ต้องระงับความเร็วเกินพิกัดเอาไว้ให้ได้
บอมบ์ (Bomb) - เพื่อนสนิทที่สุดของชัค นิสัยใจเย็นและอารมณ์ดี แต่ถ้าโกรธจัดหรือตกใจจะระเบิดตัวเองขึ้นราวกับระเบิดจริงๆ ซึ่งนั่นทำให้เขาต้องพยายามระงับอารมณ์โกรธเอาไว้
มาทิลด้า (Matilda) - แม่ไก่สีขาว เป็นศิลปินและผู้บำบัดอารมณ์ให้เร้ดและนกตัวอื่น ๆ ที่ถูกศาลตัดสินให้บำบัดอารมณ์ มีความสามารถในการยิงลูกไฟสีขาวเรืองแสงจากก้นได้ขณะที่โกรธจัด
ซิลเวอร์ (Silver) - นกเจย์แคนาดาสีเงิน น้องสาวของชัค นกสมองอัจฉริยะผู้ผ่านปริญญามาแล้วหลายฉบับ กำลังศึกษาระดับชั้นมหาวิทยาลัยสายวิศวกรรมศาสตร์ที่ Avian Academy ภายหลังเป็นคู่รักกับเร้ดหลังจากชนะศึกกับฝูงนกอินทรี
ผู้พิพากษาเพคกินพาห์ (Judge Peckinpah) - นกฮูกผู้เฒ่า ผู้พิพากษาแห่งเกาะนก และเป็นนกที่มีอายุมากที่สุดบนเกาะ ทำให้นกทุกตัวเคารพยำเกรงในตัวเขา ในตอนแรกจะไม่ค่อยถูกกับเร้ดแต่ภายหลังกลายเป็นเพื่อนกัน
สเตลล่า (Stella) - นกกระตั้วกาลาห์สาวสีชมพูผู้ร่าเริง ชื่นชอบการร้องเพลง เต้นรำ งานปาร์ตี้ ฯลฯ แต่พอโกรธก็แสบไม่เบา
ฮัล (Hal) - นกเงือกสีเขียวปากยาวติ๊งต๊องจอมขี้ขลาด สังเกตได้จากตอนที่ยิงหนังสติ๊กบุกปราสาทหมูแต่กลับกลัวแล้ววนกลับมาเหมือนบูมเมอแรง
บับเบิ้ลส์ (Bubbles) - นกจาเมกาขนาดตัวเล็กที่สุดในกลุ่ม มีนิสัยตลก ความสามารถคือการพองตัวได้แบบไม่จำกัดขนาด
ไซรัส (Cyrus) - เพื่อนสนิทของผู้พิพากษาเพคกินพาห์ เขาให้เพคกินพาห์ต่อตัวกับเขาเพื่อให้เพคกินพาห์ดูสูงสง่า แต่เขาคือนกที่เป็นหวัดบ่อยมาก
อีวา (Eva) - นกสีเขียวผมแสกกลาง ภรรยาของเอ็ดเวิร์ด ผู้มาแจ้งความถึงผู้พิพากษาเกี่ยวกับเร้ด ที่ทำลูกชายของเธอเกิดก่อนกำหนด
จิม, แจ็ค และเจย์ (Jim, Jack and Jay) - ลูกนกสีฟ้าสามตัว เป็นไข่ฟองสุดท้ายที่เร้ดได้กู้คืนกลับมาจากพวกหมู จึงนำทีมลูกนกมาร้องเพลง "เร้ดจอมพลัง" (Mighty Red)
โซอี้, ซาแมนธา และวินเซนต์ (Zoe, Samantha and Vincent) - ลูกนกสีชมพู, ขาว และเขียวอ่อนตามลำดับ มีนิสัยน่ารักและซุกซน เป็นตัวสร้างสีสันของเรื่องในการช่วยกันล่องทะเลนำไข่กลับคืนมา
หมูเขียว (Green Pigs)
พระราชาลีโอนาร์ด มัดเบียร์ด (King Leonard Mudbeard) - พระราชาแห่งอาณาจักรหมู มีเคราสีเขียวเข้ม เป็นผู้ที่ได้พบและทรงขโมยไข่นกสำเร็จ ทำให้พวกนกต้องตามทวงไข่คืน นกและหมูจึงเป็นศัตรูกัน แต่ภายหลังก็ร่วมทีมกับนกเพื่อปกป้องทั้งสองเกาะจากภัยคุกคาม
รอสส์ (Ross) - ลูกหมูตัวเล็กดูน่ารัก ผู้ช่วยของพระราชาลีโอนาร์ด เป็นผู้ช่วยตัวน้อยของลีโอนาร์ด และยังคอยอยู่เคียงข้างพระองค์ตลอดมา
โฟร์แมนหมู (Foreman Pig) - หัวหน้าคนงานหมู เป็นหมูแก่มีหนวดสีแดง เป็นลูกสมุนมือขวาของพระราชาลีโอนาร์ด
เชฟหมู (Chef Pig) - หัวหน้าพ่อครัวหมู มีหนวดยาวหนาสองเส้น ผู้ทำหน้าที่ทำอาหารถวายแด่พระราชาลีโอนาร์ด
สิบโทหมู (Corporal Pig) - ครูฝึกทหารประจำกองทัพหมู และผู้บัญชาการกองทัพบกแห่งอาณาจักรหมู
หมูนักบิน (Pilot Pig) - กองทัพทหารเากาศประจำอาณาจักรหมู ขับเครื่องบินรบที่มีทั้งอาวุธต่างๆ มากมาย รวมถึงระเบิด TNT
คอร์ทนีย์ (Courtney) - หมูสาววัยรุ่นสายแฟชั่น มีความรู้ด้านเทคโนโลยี มักพกโทรศัพท์มือถืออยู่ตลอดเวลาเพื่อถ่ายรูปและฟังเพลงฮิตต่างๆ เป็นผู้ช่วยที่มีความรู้สึกที่โรแมนติกต่อลีโอนาร์ด
แกร์รี่ (Garry) - หมูนักวิทยาศาสตร์ที่ฉลาดมากที่สุดในเกาะหมู ผู้มีความรู้เรื่องนวัตกรรมเทคโนโลยีที่ล้ำหน้าไปยังอนาคต มีห้องปฏิบัติการเพื่อผลิตสิ่งต่างๆ กับองค์กรลับภายในเรือดำน้ำขนาดใหญ่
เอิร์ล (Earl) - หัวหน้ากลุ่มหมูคาวบอย มีนิสัยรื่นเริงชอบร้องเพลงเล่นกีต้าร์ โดยเฉพาะเพลง "Friends" เขาเป็นเพื่อนสนิทของรอสส์
โฟต็อก (Photog) - หมูตัวน้อย เป็นช่างภาพมืออาขีพประจำเมืองหมู เป็นเพื่อนสนิทของเอิร์ลและรอสส์
ลูกหมู (Piglets) - ลูกหมูน้อย 3 ตัวผู้ช่วยเหลือกลุ่มลูกนกในการขับบอลลุนพาพวกเขากลับเกาะนก
นกอินทรี (Eagles)
นกอินทรี เป็นกลุ่มตัวละครฝ่ายร้าย เป็นนกสายพันธุ์เดียวที่บินได้ ส่วนใหญ่อาศัยอยู่ที่เกาะอินทรี (Eagle Island) ซึ่งเป็นเกาะที่ปกมีแต่ไปด้วยภูเขาน้ำแข็ง และหิมะปกคลุมอย่างหนาแน่น พวกเขาคือศัตรูตัวใหม่ที่ทำให้นกและหมูต้องยกเลิกความขัดแย้งและร่วมมือกันเพื่อทำภารกิจทำลายอาวุธมหาประลัย (super weapon) ของพวกเขา
อินทรีจอมพลัง (Mighty Eagle) - นกอินทรีหัวขาวอเมริกันเฒ่าซึ่งหลบหนีจากเกาะอินทรีมาอาศัยอยู่ในถ้ำลึกลับบนเกาะนก เป็นตำนานเล่าขานในฐานะวีรบุรุษผู้แข็งแกร่งที่คอยช่วยเหลือนกในทุกครั้งที่นกประสบภัย และยังเป็นนกเพียงตัวเดียวบนเกาะนกที่บินได้ มีชื่อจริงว่า "อีธาน" (Ethan)
เซต้า (Zeta) - นกอินทรีฟิลิปปินส์สีม่วง เจ้าแห่งนกอินทรีทั้งปวง จอมอัจฉริยะด้านวิทยาศาสตร์ นางเบื่อกับการอาศัยอยู่บนเกาะน้ำแข็ง จึงได้โจมตีเพื่อขับไล่นกและหมูเพื่อยึดครองเกาะนกและเกาะหมูอันแสนอบอุ่น สมัยก่อนเคยเป็นคู่หมั้นของอินทรีจอมพลัง
เด็บบี้ (Debbie) - นกอินทรีฮาร์ปีสีขาว ลูกสาวของเซต้าและอินทรีจอมพลัง เธอคอยช่วยและสนับสนุนให้เป้าหมายชั่วร้ายของเซต้าบรรลุเป็นผลสำเร็จ
เกล็นน์ (Glenn) - เหยี่ยวสีเทา หัวหน้าวิศวกรติ๊งต๊อง ลูกสมุนคู่ใจของเซต้า มีนิสัยขี้ขลาด ทำงานเละเทะไม่เป็นท่า เป็นคนที่สร้างอาวุธมหาประลัยให้เซต้าและคอยควบคุมระบบต่างๆ ในอาวุธมหาประลัย
คาร์ล (Carl) - นกอินทรีตัวผอม เป็นเจ้าหน้าที่รักษาความปลอดภัยหน้าถ้ำภูเขาไฟน้ำแข็ง มีนิสัยใจร้อน จอมโวยวาย
เจอร์รี่ (Jerry) - นกอินทรีทองตัวอ้วน เป็นเจ้าหน้าที่รักษาความปลอดภัยของถ้ำภูเขาไฟน้ำแข็ง มีนิสัยซื่อบื้อและงี่เง่า
สตีฟ (Steve) - วิศวกรคู่ใจคนเก่าของเซต้า เขาถูกเซต้าแช่แข็งไว้ในห้องขังใต้ดิน เนื่องจากทำงานผิดพลาด
แบรด เดอะ อีเกิลเบอร์เกอร์ (Brad The Eagleburger) - นกอินทรีเจ้าหน้าที่รักษาความปลอดภัยให้กับอาวุธมหาประลัยของเซต้า
แฮงค์ (Hank) - นกอินทรีเจ้าหน้าที่รักษาความปลอดภัยให้กับอาวุธมหาประลัย มีกล้ามใหญ่และแข็งแรงที่สุดในเกาะอินทรี (และยังแข็งแรงกว่าอินทรีจอมพลัง) ซึ่งทำให้เด็บบี้แอบบอกรักเขา
คีร่า (Kira) - นกอินทรีผอมตัวเมีย เป็นภรรยาของแบรด เดอะอีเกิลเบอร์เกอร์ มีลูกด้วยกัน 2 ตัว
แอนิเมชันซีรีส์และภาพยนตร์
แอนิเมชันซีรีส์ ภาพยนตร์
• แอ็งกรี เบิร์ดส เดอะ มูวี่ (The Angry Birds Movie) - ภาพยนตร์ปี 2016 สร้างโดย โรวิโอ เอ็นเตอร์เทนเมนต์, โซนี่พิคเจอร์สเอ็นเตอร์เทนเมนต์ และโคลัมเบียพิคเจอร์ส โดยเนื้อเรื่องสร้างจากวิดีโอเกมแอ็งกรีเบิดส์ เนื้อเรื่องเกี่ยวกับฝูงนกที่โกรธเนื่องจากถูกพวกหมูเขียวขโมยไข่ไปจึงต้องตามไปทวงไข่ของตนคืนมา
• แอ็งกรี เบิร์ดส เดอะ มูวี่ 2 (The Angry Birds Movie 2) - ภาพยนตร์ปี 2019 ภาคต่อของแอ็งกรี เบิร์ดส เดอะ มูวี่ สร้างโดย โรวิโอ เอ็นเตอร์เทนเมนต์, โซนี่พิคเจอร์สเอ็นเตอร์เทนเมนต์ และโคลัมเบียพิคเจอร์ส เนื้อเรื่องดำเนินต่อจากภาคแรก ซึ่งนกและหมูต้องร่วมมือกันเพื่อต่อสู้กับฝูงนกอินทรี ศัตรูตัวใหม่ที่ต้องการยึดเกาะนกและเกาะหมูเป็นของพวกตน
เคาดา
เคาดา (Gouda, ) เป็นเมืองและเทศบาล ตั้งอยู่ทางตะวันตกของประเทศเนเธอร์แลนด์ ในจังหวัดเซาท์ฮอลแลนด์ ตั้งขึ้นเป็นเมืองเมื่อ ค.ศ. 1272 มีชื่อเสียงด้านการทำเนยแข็ง (เนยแข็งเคาดา) และอุปกรณ์สูบยา เมืองมีประชากร 70,828 คน ในปี ค.ศ. 2009
สโรชินี นายฑู
สโรชินี นายฑู (สกุลเดิม จัตโตปาธยาย; 13 กุมภาพันธ์ 1879 – 2 มีนาคม 1949) เป็นนักเคลื่อนไหวทางการเมืองและกวีชาวอินเดีย เธอเป็นผู้สนับสนุนสิทธิพลเมือง, การปลดปล่อยสตรี และ ต่อต้านจักรวรรดินิยม รวมถึงเป็นบุคคลสำคัญหนึ่งในขบวนการเรียกร้องเอกราชอินเดีย ผลงานกวีนิพนธ์ของเธอทำให้เธอได้รับการขนานนามว่าเป็น 'ไนติงเกลแห่งอินเดีย' หรือ 'ภารต โกกิลา' (Bharat Kokila) โดยมหาตมะ คานธี อันมรจากกวีนิพนธ์ของเธอที่มีสีสัน ชวนฝัน และเป็นท่วงทำนองอันไพเราะ
นายฑูได้รับการยกย่องให้เป็น "หนึ่งในผู้ส่องทางให้กับขบวนการสิทธิสตรีในอินเดีย" และวันเกิดของเธอ 13 กุมภาพันธ์ ได้รับการเฉลิมฉลองเป็นวันสตรีแห่งชาติ
พระพุทธจุฬารักษ์
พระพุทธจุฬารักษ์ เป็นพระพุทธรูปประธานในพระอุโบสถวัดราชสิทธาราม ศิลปะรัตนโกสินทร์ ปางมารวิชัย วัสดุปูนปั้นลงรักปิดทอง ขนาดหน้าตัก 5 ศอก 2 นิ้ว สูงจรดพระรัศมี 6 ศอก 1 คืบ พระพุทธรูปองค์นี้ไม่ปรากฏเรื่องราวการสร้างที่ชัดเจน กล่าวกันมาแต่เพียงว่าสร้างโดยพระมหากษัตริย์ 2 พระองค์ พระบาทสมเด็จพระพุทธเลิศหล้านภาลัยทรงปั้นส่วนพระเศียร ส่วนพระบาทสมเด็จพระนั่งเกล้าเจ้าอยู่หัวทรงปั้นพระวรกาย และถวายพระนามว่า พระพุทธจุฬารักษ์ เบื้องหน้าพระพุทธจุฬารักษ์ ประดิษฐานพระพุทธสาวกสำคัญ 3 พระองค์อยู่ด้านซ้ายขวา คือ พระโมคคัลลานะ พระสารีบุตร และองค์กลาง คือ พระอานนท์
ผีตายโหง
ผีตายโหง คือ คนที่เสียชีวิตอย่างปัจจุบันทันด่วน แบบไม่ธรรมดาตามธรรมชาติ เช่น ถูกยิง จมน้ำ รถชน ฆ่าตัวตาย เป็นต้น สำหรับการตายทั้งกลมก็ถือว่าเป็นการตายแบบตายโหงเช่นกัน
ผีตายโหงจะเป็นผีที่จิตตก เนื่องจากจิตสุดท้ายก่อนตายอารมณ์ยังติดอยู่กับความหวาดกลัว ความตกใจ ความอาฆาตแค้น ความอาลัยอาวรณ์ ตายทั้งที่ยังทำใจไม่ได้ วิญญาณจึงติดอยู่ในบ่วงแห่งอารมณ์ต่างๆ เหล่านั้น ไม่สงบสุข เป็นวิญญาณทรมาน ไม่ยอมรับสภาพปัจจุบันของตัวเอง เลยยังคงเที่ยวปรากฏกายให้คนได้พบได้เห็น ยิ่งถ้าเป็นผีตายโหงที่ตายขณะยังมีความอาฆาตพยาบาทจะมีความดุร้ายเป็นพิเศษ
ผีตายโหงมักสิงสถิตอยู่กับที่ที่ตัวเองตาย (เช่น ผีเฝ้าถนน ตามโค้งร้อยศพ เป็นต้น)
และผีตายโหงยังสามารถมาแฝงในร่างกายของมนุษย์ได้ ถ้าหากคนผู้นั้น ไม่รักษาศิล 5
รากที่ n
ในทางคณิตศาสตร์ รากที่ n ของจำนวน x คือจำนวน r ที่ซึ่งเมื่อยกกำลัง n แล้วจะเท่ากับ x นั่นคือ ตัวแปร n คือจำนวนที่ใส่เข้าไปเป็นดีกรีของราก โดยทั่วไปรากของดีกรี n จะเรียกว่ารากที่ n เช่นรากของดีกรีสองเรียกว่ารากที่สอง รากของดีกรีสามเรียกว่ารากที่สาม เป็นอาทิ
ตัวอย่างเช่น รากที่ n ของจำนวนหนึ่งอาจมีหลายคำตอบก็ได้และไม่จำเป็นต้องเป็นจำนวนจริง
รากเหล่านี้โดยปกติเขียนแทนด้วยเครื่องหมายกรณฑ์ ซึ่งมีลักษณะดังนี้ \sqrt{\,\,} โดยส่วนบนจะยาวคลุมตัวถูกดำเนินการโดยตลอด (เสมือนเป็นวงเล็บในตัว) รากที่สองของ x เขียนแทนด้วย \sqrt{x} รากที่สามเขียนแทนด้วย \sqrt[3]{x} รากที่สี่เขียนแทนด้วย \sqrt[4]{x} เช่นนี้เรื่อยไป เมื่อจำนวนหนึ่งเขียนอยู่ภายใต้กรณฑ์ มันต้องให้ค่าออกมาเพียงค่าเดียวเหมือนฟังก์ชัน ดังนั้นรากที่เป็นจำนวนจริงไม่เป็นลบ ซึ่งเรียกว่า รากที่ n มุขสำคัญ (principal n-th root) จะเป็นจำนวนที่ถูกเลือกมากกว่ารากอื่น จำนวนติดกรณฑ์ที่ไม่ได้แจงค่าหรือหาค่ามิได้ บ่อยครั้งที่ถูกเรียกว่าเสิร์ด (surd) หรือราก (radical) ไปอย่างนั้น ในภาษาไทยนิยมเรียกสั้น ๆ ว่ารูต (root)
รากต่าง ๆ มีความสำคัญโดยเฉพาะกับทฤษฎีของอนุกรมอนันต์ ซึ่งการทดสอบโดยรากเป็นตัวพิจารณารัศมีของการลู่เข้าของอนุกรมกำลัง รากที่ n อาจสามารถนิยามสำหรับจำนวนเชิงซ้อนและรากเชิงซ้อนของ 1 (รากปฐมฐาน) ซึ่งมีบทบาทสำคัญในคณิตศาสตร์ชั้นสูง ทฤษฎีกาลัวจำนวนมากที่เกี่ยวข้องกับการพิจารณาว่าจำนวนเชิงพีชคณิตสามารถเขียนแทนในรูปของกรณฑ์ได้ นำไปสู่ทฤษฎีบทอาเบล-รัฟฟินีที่ว่าพหุนามดีกรีห้าขึ้นไปโดยทั่วไปไม่สามารถหาคำตอบได้โดยใช้รากเพียงอย่างเดียว
ประวัติ
ต้นกำเนิดเกี่ยวกับเครื่องหมายกรณฑ์ (radical symbol, root symbol) \sqrt{\,\,} นั้นยังเป็นที่สงสัยอยู่ โดยเลออนฮาร์ด ออยเลอร์, เชื่อว่ามันมีที่มาจากอักษรตัว r, ซึ่งเป็นตัวอักษรขึ้นต้นของคำว่า radix ในภาษาลาตินอันมีความหมายเช่นเดียวกับการกระทำทางคณิตศาสตร์ที่เหมือนเดิม. ซึ่งเครื่องหมายนี้ถูกตีพิมพ์ครั้งแรกโดยไม่ปรากฏเส้นลากข้างบนในปี ค.ศ. 1525 ในหนังสือ Die Coss โดย คริสตอฟ รูดอล์ฟ นักคณิตศาสตร์ชาวเยอรมัน.
ปฏิบัติการมูลฐาน
และทุกๆ a เป็นจำนวนเชิงซ้อนที่ไม่ใช่ศูนย์, จะทำให้มี b เป็นจำนวนเชิงซ้อนที่แตกต่างกัน n จำนวนซึ่ง bn = a, ดังนั้นการใช้ \sqrt[n]{a} จึงไม่อาจใช้อย่างกำกวมได้. รากที่ n ของ รากของเอกภพ จึงมีความสำคัญยิ่ง.
จำนวนสามารถเปลี่ยนไปอยู่ในรูปเอกซ์โปเนนเชียลได้, โดยให้รากที่ต้องการอยู่ในรูปของส่วนในเศษส่วนเลขยกกำลังได้ ดังนี้
ตัวอย่าง:
เมื่อเข้าใจหลักการพื้นฐานในการนำตัวเลขเข้าและออกเครื่องหมายกรณฑ์แล้ว ก็จะสามารถจัดกลุ่มพหุนามได้ เช่น
เฟแนร์บาห์แชสปอร์คูลือบือ (ฟุตบอล)
เฟแนร์บาห์แชสปอร์คูลือบือ (Fenerbahçe Spor Kulübü) เป็นสโมสรฟุตบอลชื่อดังสโมสรหนึ่งจากประเทศตุรกี ตั้งอยู่ในเขตคาดีเคยของเมืองอิสตันบูล (ฝั่งทวีปเอเชีย) ก่อตั้งขึ้นในวันที่ 3 พฤษภาคม ค.ศ. 1907 โดยเป็นแผนกหนึ่งของเฟแนร์บาห์แชสปอร์คูลือบือซึ่งเป็นสโมสรกีฬาที่ใหญ่กว่า มีสนามเหย้าคือสนามกีฬาชือครือ ซาราโจลู
เฟแนร์บาห์แชเป็นหนึ่งในสโมสรฟุตบอลที่ประสบความสำเร็จมากที่สุดและมีแฟนบอลมากที่สุดในตุรกี ปัจจุบันเล่นอยู่ในซือเปร์ลีก (ลีกฟุตบอลสูงสุดของประเทศ) และมีคู่แข่งประจำสโมสรคือกาลาทาซาไร
อ้างอิง
ข้อมูล
สงป้า
สงป้า ตัวละครในนิยายกำลังภายในเรื่อง ฟงอวิ๋น ขี่พายุทะลุฟ้า เป็นเพียงฉายา ที่แปลได้ว่า "ยิ่งใหญ่" ชื่อแท้จริงไม่ปรากฏ ไม่มีที่มาที่ไป แต่ปรากฏตัวเป็นประมุขพรรคใต้หล้า พรรคใหม่แต่สามารถไต่ขึ้นเป็นอันดับหนึ่งของยุทธภพ สงป้ามีความปรารถนาต้องการเป็นยอดฝีมืออันดับหนึ่งของยุทธภพ โดยเสาะแสวงหายอดศาสตราวุธต่าง ๆ และท้าประลองกับยอดฝีมือคนอื่น ๆ และหากมีโอกาสก็จะกำจัดทิ้งเสีย สงป้าเป็นคนใจคออำมหิตโหดเหี้ยม เชื่อในโหราศาสตร์ ได้รับคำทำนายจากธุลิดินว่า ฟง (วาตะ) และ อวิ๋น (เมฆา) จะมาช่วยเสริมดวง  สงป้าจึงได้รับเด็ก ๆ ที่กำพร้าพ่อแม่เข้ามาเป็นศิษย์อยู่ในพรรค สงป้าได้ถ่ายทอดสุดยอดวิทยายุทธของตนให้แก่ศิษย์เอกทั้ง 3 คือ หมัดหิมะโปรย ให้แก่  ฉินซวง ศิษย์คนโตหัวหน้าหอหิมะ ฝ่ามือเมฆาล่องลอย แก่ ปู้จิ้งอวิ๋น หัวหน้าหอเมฆา และเพลงเตะวายุกระซิบ ให้แก่ เนี่ยฟง ศิษย์คนเล็ก หัวหน้าหอวายุ  สงป้ามีลูกสาวเพียงคนเดียว คือ โยวโร่ (ในฉบับภาพยนตร์ เปลี่ยนเป็น ข่งฉือ)
Hung Ba
วัดชำนิหัตถการ
ประวัติ
วัดชำนิหัตถการหรือที่ชาวบ้านเรียกกันว่า วัดสามง่าม เดิมมีนามอีกนามหนึ่งว่า วัดพิกุลทอง เป็นวัดเก่าแก่สร้างมานาน ครั้นเมื่อประมาณ พ.ศ. 2367 พระยาชำนิหัตถการได้มาทำการบูรณะก่อสร้างขึ้นใหม่ แล้วขนานนามว่า วัดพระยาชำนิ ต่อมาพระบาทสมเด็จพระจอมเกล้าเจ้าอยู่หัวพระราชทานนามให้ใหม่เป็น "วัดชำนิหัตถการ" เพื่อเป็นเกียรติอนุสรณ์แก่พระยาชำนิหัตถการผู้สร้างวัด วัดนี้ได้รับพระราชทานวิสุงคามสีมาเมื่อประมาณ พ.ศ. 2447
อาคารเสนาสนะและปูชนียวัตถุ
อุโบสถเป็นสถาปัตยกรรมแบบพระราชนิยมในพระบาทสมเด็จพระนั่งเกล้าเจ้าอยู่หัว กล่าวคือ หลังคาไม่ประดับเครื่องลำยอง ไม่มีช่อฟ้า ใบระกา หางหงส์ หน้าบันและกรอบหน้าบันประดับปูนปั้นลายพรรณพฤกษาแบบจีน มีการยกคอสอง คือยกส่วนหลังคาขึ้นจากส่วนชายคา ที่คอสองเจาะซุ้มโค้งยอดแหลมโดยรอบ อุโบสถมีเสาพาไลโดยรอบ แต่เป็นเสาพาไลที่หนากว่าวัดอื่น ๆ ที่ 8 ตำแหน่งโดยรอบปรากฏใบเสมา สลักดอกไม้กลมอยู่ตรงกลางและข้างซ้ายขวา ปลายใบเสมางอน ด้านบนเป็นกลีบบัวทรงชายคลุมและรัดเกล้า เป็นลักษณะของใบเสมาสมัยพระบาทสมเด็จพระนั่งเกล้าเจ้าอยู่หัว ซุ้มประตูหน้าต่างประดับลายอย่างเทศ ภายในอุโบสถประดิษฐานพระพุทธรูปปางมารวิชัยศิลปะสุโขทัย นามว่า พระศรีสรรเพชญทศพลญาณ ด้านหน้ามีพระพุทธรูปปางมารวิชัยประดิษฐานลดหลั่นลงมาอีก 2 องค์ และด้านข้างประดิษฐานพระบรมสารีริกธาตุและพระพุทธรูปยืนจำนวนหนึ่ง
ด้านหลังอุโบสถ คือ วิหารพระพุทธไสยาสน์ หลังคาประดับเครื่องลำยองซึ่งน่าจะต่อเติมในสมัยหลัง หน้าบันประดับลายปูนปั้นพรรณพฤกษา ผนังภายในตอนบนเจาะช่องประดิษฐานพระพุทธรูปโดยรอบ ภายในประดิษฐานพระพุทธไสยาสน์ อยู่ในท่าบรรทมสีหไสยาสน์ หรือนอนตะแคงขวาอย่างพระนอนทั่วไป มีพระรัศมีเป็นเปลว ขมวดพระเกศาเล็ก พระพักตร์ค่อนข้างกลม พระขนงโก่ง นูนขึ้นเป็นสัน พระโอษฐ์เล็ก แย้มพระโอษฐ์ ลักษณะพระพักตร์ที่นิ่งอย่างหุ่นละคร หรือที่เรียกว่าพระพักตร์อย่างหุ่น
โดเมนีโก ซาวีโอ
โดเมนีโก ซาวีโอ (Domenico Savio; 2 เมษายน ค.ศ. 1842 - 9 มีนาคม ค.ศ. 1857) หรือ นักบุญดอมินิก ซาวีโอ เป็นเยาวชนชาวอิตาลี ศิษย์นักบุญโจวันนี บอสโก ถึงแก่มรณกรรมตั้งแต่อายุเพียง 14 ปี ต่อมาได้รับการประกาศเป็นนักบุญโดยสมเด็จพระสันตะปาปาปิอุสที่ 12 นับเป็นนักบุญที่อายุน้อยที่สุดที่ไม่ใช่มรณสักขีในคริสตจักรโรมันคาทอลิก
ประวัติ
โดเมนีโก ซาวีโอ เกิดเมื่อวันที่ 2 เมษายน ค.ศ. 1842 ที่เขตเทศบาลเมืองรีวาเปรสโซกีเอรี แคว้นปีเยมอนเต ราชอาณาจักรซาร์ดิเนีย โดเมนีโกมีความศรัทธาในศาสนามาตั้งแต่เด็ก สามารถจำบทภาวนาต่าง ๆ ได้ตั้งแต่อายุเพียง 4 ขวบ เขาได้รับศีลมหาสนิทครั้งแรกเมื่ออายุ 7 ขวบ และเลือกคติพจน์ประจำตัวว่า "La morte ma non peccati" (ยอมตายดีกว่าทำบาป) โดเมนีโกเป็นเด็กเรียบร้อย ขยัน ตั้งใจเรียน มีคุณธรรม เขาได้พบกับบาทหลวงโจวันนี บอสโก ครั้งแรกเมื่อวันที่ 2 ตุลาคม ค.ศ. 1854 และได้ย้ายตามท่านไปเรียนที่ศูนย์เยาวชนวัลดอกโก (Valdocco) ที่ตูริน โดเมนีโกตั้งใจจะบวชเป็นบาทหลวงเมื่อโตขึ้น คุณพ่อบอสโกได้เอาใจใส่อบรมโดเมนีโกอย่างดี เพื่อให้เขามั่นคงและเติบโตในหนทางแห่งความดี
โดเมนีโกมีปัญหาด้านสุขภาพอย่างรุนแรง จึงต้องออกจากศูนย์กลับไปพักรักษาตัวที่บ้าน อาการยังคงทรุดลงเรื่อย ๆ จนถึงแก่มรณกรรมด้วยโรคเยื่อหุ้มปอดอักเสบในตอนเย็นของวันที่ 9 มีนาคม ค.ศ. 1857 หลังจากคุณพ่อบอสโกทราบข่าวไม่นาน ท่านจึงเขียนชีวประวัติของเขาในชื่อว่า "Vita del giovanetto Savio Domenico" (ชีวิตของโดเมนีโก ซาวีโอ) เพื่อเผยแพร่เกียรติคุณความดีงามของเขา ซึ่งเป็นเอกสารสำคัญชิ้นหนึ่งที่ทำให้เขาได้รับประกาศเป็นนักบุญในเวลาต่อมา
เกียรติยศหลังมรณกรรม
ความประพฤติที่เปี่ยมด้วยความดีงาม ทำให้ในปี ค.ศ. 1933 สมเด็จพระสันตะปาปาปิอุสที่ 11 ประกาศให้โดเมนีโกเป็นผู้น่าเคารพ ต่อมาได้รับการประกาศเป็นบุญราศีในปี ค.ศ. 1950 และเป็นนักบุญในปี ค.ศ. 1954 โดยสมเด็จพระสันตะปาปาปิอุสที่ 12
พะทรอคลัส
สงครามกรุงทรอย
เมื่อพะทรอคลัสใส่ชุดเกราะของอคิลลีสออกไปรบ สถานการณ์รบก็กลับตาลปัตร ทหารกรีกเมอร์มิดอนสามารถรุกตีจนทหารทรอยหนีกลับเข้ากำแพงเมือง แต่พะทรอคลัสไล่ตามทหารทรอยไปจนถึงหน้าประตูเมืองกรุงทรอย และฆ่าชาวทรอยและพันธมิตรไปมากมาย ซึ่งรวมถึงซาร์ปีดันบุตรแห่งซูส ทำให้ระหว่างต่อสู้นั้นเอง เทพอะพอลโลริบรอนความเก่งกาจของพะทรอคลัส เขาถูกฆ่าตายด้วยทวนโดยเจ้าชายเฮกเตอร์
อักษรโสรัง สมเป็ง
อักษรโสรัง สมเป็ง ใช้เขียนภาษาโสราที่มีผู้พูดในประเทศอินเดีย 300,000 คน อักษรนี้คิดค้นโดยมันเกย โกแมนโก (Mangei Gomango) ใน ค.ศ. 1936 เพื่อเขียนเนื้อหาในเชิงศาสนา เขายังคุ้นชินกับภาษาโอริยา, ภาษาเตลูกู และภาษาอังกฤษ
นอกจากนี้ ภาษาโสรายังสามารถเขียนด้วยอักษรละติน โอริยา และเตลูกู
สาวน้อยจอมพลัง โดบงซุน
สาวน้อยจอมพลัง โดบงซุน เป็นละครโทรทัศน์สัญชาติเกาหลีใต้ นำแสดงโดย พัค โบ-ยอง (Park Bo-young) ในบทบาทของผู้หญิงที่มีความแข็งแรงเหนือธรรมชาติ และ พัค ฮยอง-ชิก (Park Hyung-sik) ในบทบาท CEO บริษัทเกมชื่อดังที่ตกหลุมรักเธอเข้าอย่างจัง ออกอากาศทางสถานีโทรทัศน์ JTBC ทุกวันศุกร์และเสาร์ เวลา 21.00 น. เริ่มฉายตอนแรกวันศุกร์ที่ 24 กุมภาพันธ์ พ.ศ 2560
ละครเรื่องนี้เป็นละครฮิต ประสบความสำเร็จมาก เป็นหนึ่งในอันดับละครที่ฉายทางช่องเคเบิลทีวีที่ทำเรตติ้งได้สูงที่สุด ทุบสถิติเรตติ้งสูงที่สุดของละครที่ฉายทางช่อง JTBC ในช่วงเวลาออกอากาศ และขายลิขสิทธิ์ได้ในหลายประเทศ โดยในประเทศไทย ช่อง 7 HD  ได้ลิขสิทธิ์การแพร่ภาพไป และออกอากาศในชื่อ สาวน้อยจอมพลัง โด บงซุน โดยออกอากาศทุกวันเสาร์-อาทิตย์ เวลา 9.45 น. โดยเริ่มตอนแรกในวันที่ 26 สิงหาคม 2560 ในส่วนของการแพร่ภาพในช่องทางอื่นนั้น สามารถรับชมได้ทาง Viu, WeTV, iQiyi, Disney+ และ Netflix
เนื้อเรื่องย่อ
โด บง-ซุน (Park Bo-young) เกิดมาพร้อมกับความแข็งแรงที่เหนือธรรมชาติ ความแข็งแรงของเธอได้รับการถ่ายทอดจากรุ่นสู่รุ่นเฉพาะกับผู้หญิงในครอบครัวของเธอเท่านั้น ความฝันของเธอคือการได้เป็นนักสร้างเกมที่มีตัวเองเป็นตัวละครหลัก เธอใฝ่ฝันที่จะเป็นผู้หญิงที่ฉลาดเฉลียวและสง่างามที่เป็นสเปคของ เจ้าหน้าที่ตำรวจ อิน กุก-ดู (Ji Soo) ซึ่งผู้ชายที่เธอชอบ เพราะความแข็งแรงของเธอจึงได้ทำงานเป็นบอดี้การ์ดของ อัน มิน-ฮยอก (Park Hyung-sik) CEO บริษัทเกมยักษ์ใหญ่ไอน์ซอฟต์ (Ainsoft) มินฮยอกมีนิสัยชอบเล่น ไม่ชอบระเบียบวินัย และไม่ชอบตำรวจ เขาเพิ่งได้รับข้อความขู่จากคนแปลกหน้าและถูกสะกดรอยตาม
อยู่มาวันหนึ่งมีคดีลักพาตัวต่อเนื่องในย่านโดบงดง ในเขตที่บงซุนอาศัยอยู่และเธอตัดสินใจที่จะจับผู้ร้ายหลังจากที่เพื่อนของเธอเป็นเป้าหมาย โดยความช่วยเหลือของ อัน มินฮยอก ทำให้เธอสามารถควบคุมความแข็งแรงและใช้ในการทำความดีได้ตามที่เธอหวัง ในระหว่างนั้นความสัมพันธ์ระหว่าง โด บงซุน และ อัน มินฮยอก ก็ก้าวขึ้นไปอีกขั้น
การดำเนินสร้าง
ผู้เขียนละครคือ Baek Mi-kyung ซึ่งเคยเขียนเรื่อง Beloved Eun-dong ผู้กำกับละครคือ Lee Hyung-min การถ่ายทำเริ่มในเดือนตุลาคม พ.ศ. 2559
ละครเรื่องนี้เป็นการกลับมาร่วมงานกันอีกครั้งระหว่าง พัค ฮยองชิก, ยู แจมยอง และ คิม วอนแฮ หลังจากเคยร่วมงานกันมาแล้วจาก ฮวารัง อัศวินพิทักษ์ชิลลา
เรตติ้ง
<span style="color:blue" data-ve-attributes="{"style":"color:blue"}">ตัวเลขสีนำเงิน คือเรตติ้งต่ำที่สุด <span style="color:red" data-ve-attributes="{"style":"color:red"}">ตัวเลขสีแดง คือเรตติ้งสูงที่สุด
พระวิหารที่สอง
พระวิหารที่สอง (בֵּית־הַמִּקְדָּשׁ הַשֵּׁנִי) เป็นพระวิหารศักดิ์สิทธิ์ของศาสนายูดาห์ เคยตั้งอยู่บนเนินพระวิหารในกรุงเยรูซาเลมในช่วงปี 516 ก่อนคริสตกาล จนถึงปีค.ศ. 70 พระวิหารที่สองถูกสร้างขึ้นเพื่อทดแทนพระวิหารแรก หรือที่เรียกว่าวิหารซาโลมอน ซึ่งถูกทำลายลงในปี 586 ก่อนคริสตกาลโดยจักรวรรดิกรุงบาลิโลนใหม่ กรุงเยรูซาเลมถูกยึดครองและถูกทำลายจนย่อยยับและมีการกวาดต้อนชาวยิวจำนวนมากไปยังกรุงบาบิโลน
อนันดา ดีเวลลอปเม้นท์
บริษัท อนันดา ดีเวลลอปเม้นท์ จำกัด (มหาชน) เริ่มก่อตั้งเมื่อปี 2542 ประกอบธุรกิจหลักประเภทพัฒนาอสังหาริมทรัพย์ โดยได้จดทะเบียนแปรสภาพเป็นบริษัทมหาชนจำกัดเมื่อปี 2554 และนำหุ้นเข้าจดทะเบียนเป็นหลักทรัพย์จดทะเบียน ในตลาดหลักทรัพย์แห่งประเทศไทย ณ วันที่ 31 ธันวาคม 2555 มีชื่อย่อหลักทรัพย์ในตลาดหลักทรัพย์แห่งประเทศไทยว่า "ANAN" ทะเบียนเลขที่ 0107554000119 บริษัทมีทุนจดทะเบียนทั้งสิ้น 333,300,000 บาท แบ่งออกเป็นหุ้นสามัญ 3,333,000,000 หุ้น มูลค่าหุ้นละ 0.10 บาท โดยมีทุนที่เรียกชำระแล้วจำนวน 333,300,000 บาท
ประวัติ
เป็นพัฒนาอสังหาริมทรัพย์ คอนโดมิเนียมติดสถานีขนส่งมวลชนระบบรางในเขตกรุงเทพและปริมณฑล ภายใต้ชื่อ "IdeO"  บ้านจัดสรร ภายใต้ชื่อ "อนันดา" และ "สิรินดา"  การรับจ้างบริหารโครงการพัฒนาอสังหาริมทรัพย์ โดย บจ. อนันดา ดีเวลลอปเม้นท์ วัน ("ADO") นอกจากนี้ บริษัทยังประกอบธุรกิจภายใต้บริษัทย่อยอื่นๆ ได้แก่ ธุรกิจศูนย์ออกกำลังกาย (Sport club) ธุรกิจการเป็นตัวแทนการซื้อขายห้องชุด ธุรกิจรับบริหารโครงการอสังหาริมทรัพย์ให้กับนิติบุคคลบ้านจัดสรร และนิติบุคคลอาคารชุด ธุรกิจสนามแข่งรถ พีระ อินเตอร์เนชั่นแนล เซอร์กิต ธุรกิจสนามแข่งรถโก-คาร์ท
วัดสะพาน (เขตคลองเตย)
วัดสะพาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงพระโขนง เขตคลองเตย กรุงเทพมหานคร
ประวัติ
วัดสะพานตั้งวัดเมื่อ พ.ศ. 2400 เดิมชาวบ้านเรียกว่า วัดหัวสะพาน เพราะที่ตั้งอยู่ใกล้กับสะพานข้ามคลองซึ่งมีรถไฟไอน้ำวิ่งผ่าน ระหว่างสถานที่รถไฟหัวลำโพงไปยังปากน้ำสมุทรปราการ หนังสืออนุสรณ์ในงานพระราชทานเพลิงศพ ท่านเจ้าคุณพระวินยานุวัติคุณระบุว่า อุโบสถสร้างเมื่อประมาณปี พ.ศ. 2461 การบูรณปฏิสังขรณ์ปรากฏหลักฐานที่ช่อฟ้าใบระกา ระบุว่าซ่อมแซมในปี พ.ศ. 2485
สิ่งก่อสร้างและเสนาสนะ
สภาพวัดในปัจจุบัน หากมีฝนตกหรือหน้าน้ำทะเลหนุน น้ำในคลองพระโขนงจะไหลเข้าท่วมขังภายในอุโบสถอยู่เป็นประจำ วัดได้รับพระราชทานวิสุงคามสีมาครั้งหลังเมื่อวันที่ 9 สิงหาคม พ.ศ. 2553 อุโบสถประดิษฐานพระพุทธรูปศิลปะสุโขทัยปางมารวิชัย พระพุทธสิหิงค์จำลอง พระศรีอริยเมตไตรยจำลอง พระพุทธโสธรจำลอง พระพุทธบาทจำลอง พระพุทธมหาสิทธิโชค พระพุทธทสสหัสโกฎิ (หลวงพ่อแสนล้าน) พระพุทธนิรันตราย พระพุทธรูปปางไสยางสน์ พระพุทธรูปปางอุ้มบาตร เป็นต้น ปัจจุบันวัดยังเป็นที่ตั้งของสำนักปฏิบัติธรรมประจำกรุงเทพมหานคร แห่งที่ 18 สถานพยาบาลศูนย์สงเคราะห์ฟื้นฟูผู้ติดยาเสพติด และองค์กรสาธารณประโยชน์ วัดได้เปิดโรงเรียนปริยัติธรรมแผนกธรรม ทำการสอนทุกปีในช่วงเข้าพรรษา
งานประเพณี
วัดมีการจัดงานประเพณีต่าง ๆ เช่น งานทำบุญ ปิดทองไหว้พระ ประเพณีลอยกระทงลอย จัดกิจกรรมบรรพชาสามเณรในช่วงเดือนเมษายนและตุลาคมของทุกปี จัดโครงการอุปสมบทหมู่ ฯลฯ
อักษรบัสซา
อักษรบัสซา (Bassa alphabet) จุดกำเนิดยังคลุมเครือ ชื่อในภาษาบัสซาคือวาห์ แปลว่าขว้างเครื่องหมายออกไป เริ่มใช้ในไลบีเรียเมื่อราว พ.ศ. 2400 ซึ่งในช่วงดังกล่าว ดร. โฟล ดาร์วิน ลิวอิส (Flo Darvin Lewis) ชาวบัสซาพบว่าอดีตทาสชาวบัสซาที่ยังคงอยู่ในบราซิลและหมู่เกาะอินดีสตะวันตกใช้อักษรนี้โดยที่ ดร.ลิวอิสไม่เคยเห็นมาก่อน เขาพยายามเรียนรู้ด้วยตนเองและนำกลับไปเผยแพร่ที่ไลบีเรีย และเริ่มพิมพ์หนังสือด้วยอักษรบัสซา รวมทั้งตั้งโรงเรียนเพื่อสอนอักษรนี้ ปัจจุบัน สมาคมบัสซา วาห์ เป็นผู้ส่งเสริมการใช้อักษรนี้ แสดงวรรณยุกต์ด้วยจุดและเครื่องหมาย – ภายในอักษรที่เป็นสระ
รังสีเอกซ์
รังสีเอกซ์ (X-ray หรือ Röntgen ray) เป็นรังสีแม่เหล็กไฟฟ้า ที่มีความยาวคลื่นในช่วง 10 ถึง 0.01 นาโนเมตร ตรงกับความถี่ในช่วง 30 ถึง 30,000 เพตะเฮิรตซ์ (1015 เฮิรตซ์) ในเบื้องต้นมีการใช้รังสีเอกซ์สำหรับถ่ายภาพเพื่อการวินิจฉัยโรค และงานผลึกศาสตร์ (crystallography) รังสีเอกซ์เป็นการแผ่รังสีแบบแตกตัวเป็นไอออน และมีอันตรายต่อมนุษย์ รังสีเอกซ์ค้นพบโดยวิลเฮล์ม คอนราด เรินต์เกน เมื่อ ค.ศ. 1895
ทฤษฎีอิเล็กตรอนสมัยปัจจุบัน อธิบายถึงการเกิดรังสีเอกซ์ว่า ธาตุประกอบด้วยอะตอมจำนวนมากในอะตอมแต่ละตัวมีนิวเคลียสเป็นใจกลาง และมีอิเล็กตรอนวิ่งวนเป็นชั้น ๆ ธาตุเบาจะมีอิเล็กตรอนวิ่งวนอยู่น้อยชั้น และธาตุหนักจะมีอิเล็กตรอนวิ่งวนอยู่หลายชั้น เมื่ออะตอมธาตุหนักถูกยิงด้วยกระแสอิเล็กตรอน จะทำให้อิเล็กตรอนที่อยู่ชั้นในถูกชนกระเด็นออกมาวิ่งวนอยู่รอบนอกซึ่งมีภาวะไม่เสถียรและจะหลุดตกไปวิ่งวนอยู่ชั้นในอีก พร้อมกับปล่อยพลังงานออกในรูปรังสี ถ้าอิเล็กตรอนที่ยิงเข้าไปมีพลังงานมาก ก็จะเข้าไปชนอิเล็กตรอนในชั้นลึก ๆ ทำให้ได้รังสีที่มีพลังงานมาก เรียกว่า ฮาร์ดเอกซเรย์ (hard x-ray) ถ้าอิเล็กตรอนที่ใช้ยิงมีพลังงานน้อยเข้าไปได้ไม่ลึกนัก จะให้รังสีที่เรียกว่า ซอฟต์เอกซเรย์ (soft x-ray)
+972
+972 อาจหมายถึง:
รังสีเอกซ์
ประวัติศาสตร์ในการศึกษารังสีเอกซ์
Johann Hittorf (1824 - 1914) นักฟิสิกส์ที่ทำการศึกษารังสีพลังงานสูงที่ปลดปล่อยออกมาจากขั้วลบในท่อเอกซเรย์ รังสีนี้มีความเรืองแสงเมื่อกระทบหลอดแก้วของท่อเอกซเรย์ ในปี 1876 Eugen Goldstein ได้เรียกปรากฏการณ์นี้ว่า รังสีแคโทด ซึ่งเป็นที่รู้จักกันในปัจจุบันว่าคือ กระแสอิเล็กตรอน ต่อมา นักฟิสิกส์ชาวอังกฤษ William Crookes ได้ทำการศึกษาผลของกระแสอิเล็กตรอนในความดันที่ต่ำ และก็ได้เรียกสิ่งที่เขาค้นพบว่า Crookes tube ซึ่งเป็นท่อแก้วสุญญากาศ มีขั้วอิเล็กโทรดแรงเคลื่อนไฟฟ้าสูง โดยเขาได้ทดลองนำแผ่นถ่ายภาพไว้ข้างท่อแก้ว พบว่าเกิดรอยดำบนแผ่น แต่ Crookes ยังไม่ได้อธิบายปรากฏการณ์นี้
ดับเบิลยูดับเบิลยูอี แชมเปียนชิป
ประวัติ
หลังจากที่บร็อก เลสเนอร์คว้าแชมป์ WWE Undisputed Championship จาก เดอะร็อก มาได้ และเซ็นสัญญากับผู้จัดการทั่วไปของสแมคดาวน์ ในขณะนั้นคือสเตฟานี แม็กแมน โดยจะป้องกันเข็มขัดให้กับ สแมคดาวน์ เท่านั้น พร้อมทั้งเปลี่ยนชื่อเข็มขัดเป็น WWE Championship ทำให้แชมป์ WWE เป็นกรรมสิทธิ์ของสแมคดาวน์
รังสีเอกซ์
ประวัติศาสตร์ในการศึกษารังสีเอกซ์
ในเดือนเมษายนปี 1887 Nikola Tesla ได้เริ่มทำการศึกษารังสีเอกซ์โดยใช้ท่อสุญญากาศแรงเคลื่อนไฟฟ้าสูงที่เขาคิดค้นขึ้นเอง (เช่นเดียวกับ Crookes tube) จากวารสารตีพิมพ์ต่าง ๆ ได้บ่งชี้ว่า เขาได้เป็นผู้พัฒนาท่อเอกซเรย์ขึ้น ซึ่งแตกต่างจากท่อเอกซเรย์อื่น ๆ ที่มีขั้วอิเล็กโทรดเพียงด้านเดียว
โดยหลักการของ Tesla ที่ได้พัฒนาท่อเอกซเรย์ขึ้นมา ในปัจจุบันเรียกว่ากระบวนการ Bremsstrahlung ซึ่งเป็นกระบวนการที่รังสีเอกซเรย์ที่ถูกปลดปล่อยออกมานั้นเกิดจากการเร่งประจุเช่นอิเล็กตรอนในวิ่งผ่านสสารบางชนิด ในปี 1892 Tesla ได้ทำเสนอผลการทดลองซึ่งเขายังเรียกเพียงว่าเป็นพลังงานจากการแผ่รังสี ในตอนนั้นเขายังไม่ได้เสนอผลการทดลองให้เป็นที่กว้างขวางมากนัก แต่ผลจากการทดลองของเขาส่งผลต่อวงการวิทยาศาสตร์และทางการแพทย์ในปัจจุบันอย่างมาก
ดับเบิลยูดับเบิลยูอี แชมเปียนชิป
ประวัติ
เข็มขัดรูปแบบเก่านี้ถูกยุติที่เจบีแอล หลังจากที่เสียแชมป์ให้กับจอห์น ซีนา แล้วตนไม่ยอมเสียเข็มขัดให้ จึงนำเข็มขัดเส้นนี้ไปทำลายทิ้ง ซีนาจึงได้เปลี่ยนแปลงเข็มขัดเส้นนี้โดยให้มีตัวสัญลักษณ์ WWE หมุนอยู่กลางเส้น จนกระทั่งวันที่ 6 มิถุนายน 2005 สืบเนื่องมาจากผลการจับฉลากWWE ดราฟท์ 2005 เมื่อซีนาถูกย้ายไปอยู่รอว์ พร้อมด้วยเข็มขัดแชมป์ WWE ทำให้แชมป์ WWE กลายมาเป็นกรรมสิทธิ์ของรอว์
รังสีเอกซ์
ประวัติศาสตร์ในการศึกษารังสีเอกซ์
ในปี 1892 Heinrich Hertz ได้ทำการทดลองกับรังสีแคโทดรวมกับแผ่นโลหะบาง (เช่น อะลูมิเนียม) ต่อมา Philipp Lenard นักศึกษาของ Hertz ได้ทำการวิจัยปรากฏการณ์นี เขาได้พัฒนาท่อแคโทดขึ้นใหม่และใช้วัสดุหลายชนิดในการเป็นตัวกลาง เขาไม่ได้ตระหนักเลยว่า นั่นคือการสร้างรังสีเอกซ์ ต่อมา Hermann von Helmholtz ได้ทำการศึกษาสมการทางคณิตศาสตร์ของรังสีเอกซ์ เขาได้ตั้งสมมุติฐานก่อนที่ Röntgen จะค้นพบและพิสูจน์ได้ ซึ่งต่อมาเป็นรากฐานของทฤษฎีทางคลื่นแม่เหล็กไฟฟ้า
ดับเบิลยูดับเบิลยูอี แชมเปียนชิป
ประวัติ
เมื่อซีนา ย้ายมาอยู่รอว์ ก็สามารถป้องกันแชมป์ WWE ได้เป็นเวลายาวนาน โดยสามารถปราบผู้ท้าชิงตัวฉกาจลงได้ถึง 2 คน ได้แก่ คริส เจริโค และเคิร์ต แองเกิล แต่ต่อมาก็เสียแชมป์ให้กับเอดจ์ ที่ใช้สิทธิ์ของกระเป๋า Money in The Bank ในศึก New Year's Revolution 2006 ในขณะที่ซีนากำลังบาดเจ็บ หลังจากนั้นเอดจ์ที่กำลังเห่อแชมป์โลกของตนเองในขณะนั้น ไม่ต้องการให้มีอัตราลักษณ์ของผู้อื่นอยู่บนเข็มขัดที่ตนถือครอง จึงนำเข็มขัดของซีนาไปถ่วงน้ำแล้วเปลี่ยนสัญลักษณ์ WWE ที่หมุนนั้นเป็นรูปตัว R ซึ่งเข้ากับเอดจ์ที่รับบทบาทนั้น แล้วซีนาก็ชิงคืนมาได้ แล้วทำการเปลี่ยนหัวเข็มขัดให้เป็นดังเดิม
รังสีเอกซ์
ประวัติศาสตร์ในการศึกษารังสีเอกซ์
ในวันที่ 8 พฤศจิกายน 1896 Wilhelm Conrad Röntgen นักฟิสิกส์ชาวเยอรมัน ได้เริ่มทำการศึกษาและวิจัยรังสีเอกซ์ขณะทำการทดลองกับท่อสุญญากาศ แล้วในวันที่ 28 ธันวาคม 1895 เขาได้เขียนรายงานเรื่อง On a new kind of ray: A preliminary communication ซึ่งรายงานเล่มนี้ได้พูดถึง รังสีเอกซ์ ซึ่งได้ระบุไว้ว่าเป็นรังสีที่ยังระบุประเภทไม่ได้ (จึงตั้งชื่อไว้ก่อนว่า รังสีเอกซ์) ส่งผลให้ชื่อรังสีเอกซ์ถูกใช้กันมานิยมมากกว่าชื่อที่นักวิทยาศาสตร์ตั้งให้ว่า รังสีเรินต์เก้น (Röntgen rays) และทำให้ Röntgen ได้รับรางวัลโนเบลสาขาฟิสิกส์จากการค้นพบและพิสูจน์ปรากฏการณ์นี้
ในการทดลองของ Röntgen ได้เริ่มจากการใช้เครื่องสร้างรังสีแคโทดผ่านท่อแก้วสุญญากาศ เขาได้พบว่ามีแสงสีเขียวอ่อนวิ่งปะทะกับผนังท่อ เขาได้พบว่า แสงจากเครื่องสร้างรังสีแคโทดนี้ได้ทะลุผ่านวัสดุต่าง ๆ (เช่น กระดาษ ไม้ หนังสือ) เขาได้เริ่มวางวัตถุอื่น ๆ หลายประเภทไว้หน้าเครื่องนี้ และทำให้เขาได้พบว่า เขาสามารถถ่ายเห็นโครงร่างของกระดูกมือของเขาได้บนผนัง สองเดือนต่อมาเขาเริ่มทำการค้นคว้า และได้ทำการพิสูจน์และตีพิมพ์ในปี 1896 ในรายงานชื่อ On a New Kind of Radiation
ดับเบิลยูดับเบิลยูอี แชมเปียนชิป
ประวัติ
แต่แล้วในปี 2007 ซีนาได้รับบาดเจ็บ ทำให้แรนดี ออร์ตันส้มหล่นเอาแชมป์ไปครองในเดือนตุลาคม No Mercy 2007 วินซ์ แม็กแมน มอบเข็มขัดแชมป์ให้แก่ออร์ตันฟรีๆ แต่ทริปเปิลเอชก็ได้เข้ามาขัดขวาง และขอชิงแชมป์ตั้งแต่ตอนนั้น และทริปเปิลเอชได้แชมป์ไป แต่วินซ์ก็ใช้กลโกง ให้ทริปเปิลเอชเจอกับอูมากาในแมตช์ที่ 2 และคู่เอกก็คือทริปเปิลเอชเจอกับออร์ตันชิงแชมป์ WWE เท่ากับว่าทริปเปิลเอชได้ปล้ำ 3 แมตช์ในคืนเดียว สุดท้ายก็สู้ไม่ได้ ต้องเสียแชมป์คืนแก่ออร์ตันไป ทริปเปิลเอชเป็นแชมป์ได้เพียงแค่ 1 ชั่วโมงกว่าเท่านั้นเอง
รังสีเอกซ์
ประวัติศาสตร์ในการศึกษารังสีเอกซ์
ย้อนกลับไปในปี 1895 Thomas Edison ก็ได้ทำการศึกษาผลของวัสดุหลายประเภทที่เรืองแสงได้ด้วยรังสีเอกซ์ และได้พบ calcium tungstate ซึ่งเป็นวัสดุที่ดีที่สุด ในเดือนมีนาคม ปี 1896 ได้ริเริ่มพัฒนากล้องตรวจอวัยวะภายในด้วยเงารังสีเอกซ์บนจอเรืองแสง (fluoroscope) ซึ่งมีใช้กันแพร่หลายในปัจจุบัน แม้ว่า Edison จะหยุดการวิจัยเกี่ยวกับรังสีเอกซ์ในปี 1903 หลังจากการจากไปของ Clarence Madison Dally ซึ่งเป็นช่างเป่าแก้วของเขา Dally ในตอนนั้นมีนิสัยชอบทดสอบท่อรังสีเอกซ์ด้วยมือเปล่า เขาได้เริ่มเป็นมะเร็งและจำเป็นต้องตัดมือทั้งสองข้างก่อนที่จะเสียชีวิต
ดับเบิลยูดับเบิลยูอี แชมเปียนชิป
ประวัติ
แต่แชมป์ของ ออร์ตัน ก็มาสะดุดลงในแบคแลช (2008) เมื่อมีการปล้ำแบบ 4 เส้า แพ้คัดออก เพื่อแชมป์ WWE ระหว่าง ออร์ตัน, เจบีแอล , จอห์น ซีนา และทริปเปิลเอช สุดท้ายแล้ว ทริปเปิลเอช ก็ได้แชมป์ WWE ไปครอง จนถึงการ DRAFT ประจำปี 2008 ทริปเปิลเอช ได้ถูก DRAFT ไปสแมคดาวน์ และเป็นการไปพร้อมกับแชมป์ WWE ของเค้าด้วย แต่ก็ยังดีที่ เอดจ์ ที่อยู่ สแมคดาวน์ เป็นแชมป์โลกเฮฟวี่เวท เสียแชมป์ให้คนของรอว์ คือ ซีเอ็ม พังก์ แชมป์เลยลงตัว ทำให้แชมป์ WWE กลับมาเป็นกรรมสิทธิ์ของสแมคดาวน์ อีกครั้งหนึ่ง
รังสีเอกซ์
ประวัติศาสตร์ในการศึกษารังสีเอกซ์
ในปี 1906 Charles Barkla ได้ค้นพบว่า รังสีเอกซ์สามารถถูกกระเจิงได้ด้วยก๊าซ และได้บอกว่าวัตถุใดที่มีคุณสมบัติเช่นนี้จะมีลักษณะเช่นเดียวกับรังสีเอกซ์ (characteristic x-ray) เขาได้รับรางวัล Nobel prize ในปี 1917 จากการค้นพบสิ่งนี้
ดับเบิลยูดับเบิลยูอี แชมเปียนชิป
ประวัติ
หลังจากที่เอดจ์เสียแชมป์โลกเฮฟวี่เวทไป จึงหันมาชิงแชมป์ WWE กับทริปเปิลเอช แต่จนแล้วจนรอด เอดจ์ ก็ไม่สามารถชิงแชมป์จากทริปเปิลเอช ได้ แถม เอดจ์ มีเรื่องกับ วิคกี เกอร์เรโร จนต้องเจอกับดิอันเดอร์เทเกอร์ หายไปพักใหญ่ และอีกปีต่อมา ทริปเปิล เอช ก็ถูก DRAFT ตัวกลับไปที่รอว์ พร้อมกับเข็ดขัดแชมป์ WWE ในขณะที่ จอห์น ซีนา ก็เสียแชมป์โลกเฮฟวี่เวทให้กับเอดจ์ คนของสแมคดาวน์ไป ทำให้แชมป์ WWE กลับมาเป็นกรรมสิทธิ์ของรอว์ อีกครั้ง จนถึงวันที่ 29 สิงหาคม 2011 ซึ่งได้มีการยกเลิกการแบ่งค่ายระหว่างรอว์ และสแมคดาวน์ อย่างเป็นทางการ
รังสีเอกซ์
ประวัติศาสตร์ในการศึกษารังสีเอกซ์
ในปี 1912 Max von Laue, Paul Knipping and Walter Friedrich ได้ทำการค้นคว้าการเบี่ยงเบนของรังสีเอกซ์ด้วยคริสตัล การทดลองนี้ เป็นจุดเริ่มต้นของสาขา X-ray crystallography ที่มีนักฟิสิกส์ Paul Peter Ewald, William Henry Bragg and William Lawrence Bragg ได้วางรากฐานและพัฒนาต่อมา
ดับเบิลยูดับเบิลยูอี แชมเปียนชิป
ประวัติ
เข็มขัดรูปแบบของซีนาถูกยุติลงในรอว์ เมื่อวันที่ 18 กุมภาพันธ์ 2013 เมื่อเดอะร็อก แชมป์ WWE ในตอนนั้นได้ออกมาพูดถึงเข็มขัดแชมป์ WWE ว่ามันไม่ควรจะดูเหมือนของเล่นแบบนี้ และที่สำคัญมันไม่ควรจะหมุนได้ด้วย จากนั้นก็เปิดตัวเข็มขัดเส้นใหม่ และซีนาออกมายืนจ้องหน้าเดอะร็อกท่ามกลางเสียงโห่ของคนดู จากนั้นซีเอ็ม พังก์เอาเข็มขัดเส้นเก่ามาฟาดใส่กลางหลังซีนาจนล้มกลิ้ง จากนั้นก็โยนเข็มขัดเก่าทิ้งไว้ข้างๆตัวซีนา ก่อนจะยืนชี้หน้าเดอะร็อกแล้วเดินกลับไป
รังสีเอกซ์
ประวัติศาสตร์ในการศึกษารังสีเอกซ์
ในการประยุกต์ใช้รังสีเอกซ์ทางการแพทย์นั้น (radiation therapy) ได้เริ่มต้นโดย Major John Hall-Edwards นักฟิสิกส์ชาวอังกฤษในปี 1908 เขาจำเป็นต้องเสียแขนซ้ายด้วยผลของการแผ่รังสีเอกซ์ และในปี 1950 ได้กล้องถ่ายภาพเอกซเรย์ (x-ray microscope) ได้พัฒนาขึ้นสำเร็จ
ในปี 1980 เลเซอร์รังสีเอกซ์ (x-ray laser) ถูกนำมาใช้ในส่วนหนึ่งของแผนการป้องกันของรีแกน (Reagan administration's Strategic Defense Initiative) แต่ก็ไม่ได้ผลดีนัก
ดับเบิลยูดับเบิลยูอี แชมเปียนชิป
ประวัติ
ภายหลังจากที่ซีนาสามารถคว้าแชมป์ WWE มาได้จากเดอะร็อกในเรสเซิลเมเนีย ครั้งที่ 29 แต่ก็ไม่ได้มีการเปลี่ยนเข็มขัดแชมป์กลับไปเป็นรูปแบบหมุนได้ดังเดิม
รังสีเอกซ์
ประวัติศาสตร์ในการศึกษารังสีเอกซ์
ในปี 1990 ห้องแลบเอกซเรย์จันทรา (Chandra X-ray Observatory) ได้เริ่มใช้งาน และได้เริ่มการสร้างรังสีเอกซ์อย่างต่อเนื่องเกิดขึ้น นำไปสู่การค้นคว้าวิจัยทางดาราศาสตร์ซึ่งเปรียบเทียบกับปรากฏการณ์ต่าง ๆ ที่เกิดขึ้น เช่น blackhole การปะทะของกาแลกซี่ nova รวมถึงดาวนิวตรอนหรือการระเบิดต่าง ๆ ที่เกิดขึ้นในเอกภพ
ดับเบิลยูดับเบิลยูอี แชมเปียนชิป
ประวัติ
ในทีแอลซี: เทเบิล แลดเดอร์ แอนด์ แชร์ (2013) เมื่อวันที่ 15 ธันวาคม 2013 ได้มีการจัดแมตซ์ TLC ระหว่าง แชมป์ WWE แรนดี ออร์ตัน และ แชมป์โลกเฮฟวี่เวท จอห์น ซีนา เพื่อการรวมเข็มขัดแชมป์โลกทั้งสองเส้นเป็นหนึ่งเดียว สุดท้ายออร์ตันก็สามารถเอาชนะไปได้ พร้อมกับเปลี่ยนชื่อเป็น WWE World Heavyweight Championship หลังจากที่ได้มีการแยกเข็มขัดแชมป์โลกเป็น 2 เส้นมาตลอดนับตั้งแต่เดือนกันยายน ปี 2002
รังสีเอกซ์
การประยุกต์ใช้ทางการแพทย์
ตั้งแต่การค้นพบของ Roentgen ว่ารังสีเอกซ์สามารถบอกรูปร่างของกระดูกได้ รังสีเอกซ์ได้ถูกพัฒนาเพื่อนำมาใช้ในการถ่ายภาพในการแพทย์ นำไปสู่สาขาที่เรียกว่า รังสีวิทยา โดยนักรังสีวิทยาได้ใช้ ภาพถ่าย (radiography) ที่ได้มาใช้ในการช่วยการวินิจฉัยโรคนั่นเอง
ดับเบิลยูดับเบิลยูอี แชมเปียนชิป
ประวัติ
รูปแบบเข็มขัดแชมป์ได้ถูกเปลี่ยนอีกครั้งในรอว์ เมื่อวันที่ 19 สิงหาคม 2014 โดย ทริปเปิลเอช ประธาน COO ของ WWE และสเตฟานี แม็กแมน ได้มอบเข็มขัดรูปแบบใหม่ ที่ใช้ตราสัญลักษณ์ใหม่ของ WWE ไว้ตรงกลางหัวเข็มขัด ให้กับ บร็อก เลสเนอร์ ที่เพิ่งคว้าแชมป์ จากซีนา มาได้ในศึกซัมเมอร์สแลมในคืนก่อนหน้านี้ ซึ่งเป็นการรวมเข็มขัดให้เหลือเส้นเดียว หลังจากที่ต้องถือเข็มขัด 2 เส้นมาตั้งแต่เดือนธันวาคม 2013
รังสีเอกซ์
การประยุกต์ใช้ทางการแพทย์
รังสีเอกซ์มักถูกนำมาใช้ในการตรวจหาสภาพทางพยาธิวิทยาของกระดูก แต่ก็สามารถหาความผิดปกติของบางโรคที่เป็นที่เนื้อเยื่อทั่วไปได้ ตัวอย่างที่พบเห็นได้ทั่วไปเช่นการเอกซเรย์ปอด ซึ่งสามารถบอกถึงความผิดปกติได้หลายโรค เช่น โรคปอดบวม (pneumonia) โรคมะเร็งปอด (lung cancer) หรือน้ำท่วมปอด (pulmonary edema) รวมถึงการเอกซเรย์ช่องท้อง เช่นการตรวจภาวะอุดตันในลำไส้เล็ก (ileus) ภาวะลมหรือของเหลวคั่งในช่องท้อง ในบางครั้งยังใช้ในการตรวจหานิ่วในถุงน้ำดี หรือนิ่วในกระเพาะปัสสาวะได้ รวมทั้งในบางกรณีสามารถใช้ในการถ่ายภาพเนื้อเยื่อบางชนิด เช่น สมองและกล้ามเนื้อได้ แต่นับแต่ในปี 2005 รังสีเอกซ์ถูกขึ้นบัญชีในรัฐบาลสหรัฐอเมริกาว่า เป็นสารก่อมะเร็ง การถ่ายภาพเนื้อเยื่อส่วนใหญ่จึงถูกพัฒนาโดยใช้เทคนิด CAT หรือ CT scanning (computed axial tomography) หรือใช้เทคนิค MRI (magnetic resonance imaging) หรือ ultrasound ทดแทน
ดับเบิลยูดับเบิลยูอี แชมเปียนชิป
ประวัติ
เข็มขัดแชมป์ได้ถูกเปลี่ยนชื่ออีกครั้งในเดือนกรกฎาคม 2016 เป็น WWE World Championship เนื่องจาก WWE ได้ทำการแยกค่าย รอว์ กับ สแมคดาวน์ อีกครั้งเหมือนเช่นปี 2002 โดย ดีน แอมโบรส แชมป์ในขณะนั้นได้ถูกดราฟท์ไปอยู่ค่ายสแมคดาวน์ ทำให้เข็มขัดแชมป์กลายเป็นกรรมสิทธิ์ของสแมคดาวน์ ในขณะที่ฝั่งรอว์ ก็ได้สร้างเข็มขัดแชมป์โลกขึ้นมาใหม่ในชื่อว่า WWE Universal Championship ก่อนจะกลับมาใช้ชื่อ WWE Championship อีกครั้งในเดือนธันวาคม 2016
รังสีเอกซ์
การประยุกต์ใช้ในด้านอื่น
รังสีเอกซ์ได้ถูกพัฒนานำไปใช้ในหลายสาขา เช่น
ดับเบิลยูดับเบิลยูอี แชมเปียนชิป
ประวัติ
เข็มขัดแชมป์ WWE ได้กลับมาเป็นกรรมสิทธิ์ของ รอว์ อีกครั้ง ในเดือนตุลาคม 2019 โดย บร็อก เลสเนอร์ แชมป์ในขณะนั้น ได้ขอออกจาก สแมคดาวน์ เพื่อไปสะสางบัญชีแค้นกับ เรย์ มิสเตอริโอ ที่อยู่ฝั่ง รอว์ เข็มขัดแชมป์จึงถูกย้ายไปด้วยโดยปริยาย โดยฝั่งของ สแมคดาวน์ ก็ได้ "เดอะฟีนด์" เบรย์ ไวแอ็ตต์ เอาชนะ เซท โรลลินส์ และนำแชมป์ Universal มาสู่ค่ายอยู่ก่อนหน้านี้แล้ว
อมัลเทีย
แอมัลเทีย (Amalthea) อาจหมายถึง
ทางหลวงแผ่นดินหมายเลข 2 (ประเทศโปแลนด์)
ทางหลวงแผ่นดินหมายเลข 2 (Droga krajowa nr 2) เป็นส่วนหนึ่งของเครือข่ายทางหลวงแผ่นดินโปแลนด์ ทางหลวงเส้นนี้เชื่อมจากภาคตะวันตกไปยังภาคตะวันออกของประเทศโปแลนด์ โดยผ่านช่วงชฟีแยต์สกอที่มีพรมแดนประเทศเยอรมนีถึงแตแรสปอลที่มีพรมแดนประเทศเบลารุส และตัดผ่านจังหวัดลูบุช, จังหวัดวีแยลกอปอลสกา, จังหวัดวูช, จังหวัดมาซอฟแช และจังหวัดลูบลิน ทางหลวงแผ่นดินหมายเลข 2 เป็นส่วนหนึ่งของทางหลวงยุโรปอี 30
มุนิบา มะซาริ
มุนิบา มะซาริ บาโลช (منیبہ مزاری; Muniba Mazari Baloch, เกิด 3 มีนาคม 1987) เป็นนักกิจกรรม, ศิลปิน, นางแบบ และนักพูดสร้างแรงบันดาลใจชาวปากีสถาน ผู้เป็นที่รู้จักในชื่อ "สตรีเหล็กแห่งปากีสถาน" (Iron Lady of Pakistan) ) เธอได้รับการแต่งตั้งเป็นทูตสตรีสหประชาชาติประจำประเทศปากีสถาน, 100 สตรีของบีบีซีในปี 2015 และ ฟอบส์ 30 อันเดอร์ 30 ในปี 2016
มุนิบาเป็นนางแบบและพิธีกรชาวปากีสถานคนแรกที่นั่งเก้าอี้รถเข็น เธอต้องใช้เก้าอี้รถเข็นนับตั้งแต่เธอบาดเจ็บในอุบัติเหตุทางรถยนต์เมื่ออายุ 21 ปี เมื่อปี 2008 ขณะเดินทางทางรถยนต์กับสามีของเธอจากเกตตาไปราฮิม ยาร์ ข่าน ที่ซึ่งการบาดเจ็บทำให้เธอเป็นอัมพาตซีกล่าง ซึ่งทำให้เธอต้องนอนติดเตียงเป็นเวลาสองปีก่อนจะค่อย ๆ ฟื้นฟูร่างกายและทำกายภาพบำบัด
สีสุวัตถิ์ สิริมตะ
พลโท นักองค์ราชวงศ์ (หม่อมราชวงศ์) สีสุวัตถิ์ สิริมตะ (អ្នកឣង្គរាជវង្ស ស៊ីសុវត្ថិ សិរិមតះ; ; 22 มกราคม พ.ศ. 2457 — 21 เมษายน พ.ศ. 2518) เป็นสมาชิกในราชวงศ์กัมพูชา สายราชสกุลสีสุวัตถิ์
นักองค์ราชวงศ์สีสุวัตถิ์ สิริมตะ เป็นที่จดจำจากการมีบทบาททางการเมืองในประเทศกัมพูชา โดยเฉพาะอย่างยิ่งการร่วมมือกับนักการเมืองฝ่ายขวาในปี พ.ศ. 2513 เพื่อก่อการรัฐประหารต่อสมเด็จพระนโรดม สีหนุ ประมุขแห่งรัฐซึ่งเป็นลูกพี่ลูกน้องของพระองค์เอง และร่วมมือกับลอน นอล ในการสถาปนารัฐบาลสาธารณรัฐเขมร
บทบาทในการเมืองกัมพูชา
สิริมตะเกิดในพนมเปญและอยู่ในสายราชสกุลสีสุวัตถิ์ของราชวงศ์กัมพูชา เป็นพระราชนัดดาของพระบาทสมเด็จพระสีสุวัตถิ์ ในสมัยที่เป็นอาณานิคมของฝรั่งเศส สิริมตะเป็นตัวเลือกหนึ่งในการสืบราชสมบัติต่อจากพระบาทสมเด็จพระสีสุวัตถิ์มุนีวงศ์ ซึ่งเสด็จสวรรคตใน พ.ศ. 2484 แต่ฝรั่งเศสเลือกสมเด็จพระนโรดม สีหนุขึ้นเป็นกษัตริย์ สิริมตะเป็นผู้ต่อต้านสมเด็จพระนโรดม สีหนุ ซึ่งสมเด็จพระนโรดม สีหนุได้กล่าวถึงเรื่องนี้ว่าสิริมตะเกลียดพระองค์ เพราะคิดว่าสมเด็จกรมพระสีสุวัตถิ์มุนีเรศจะเลือกเขาขึ้นเป็นกษัตริย์
หลังจากสงครามโลกครั้งที่ 2 สิ้นสุดลง สิริมตะมีบทบาทในการเมืองกัมพูชามากขึ้นในฐานะเป็นส่วนหนึ่งของพรรคเขมรใหม่ซึ่งเป็นพรรคฝ่ายขวา นำโดยลน นล พระองค์เข้าร่วมการเลือกตั้ง พ.ศ. 2490 แต่ไม่ได้รับเลือก สมเด็จพระนโรดม สีหนุได้เป็นนายกรัฐมนตรีโดยพฤตินัยใน พ.ศ. 2495 และได้ให้สิริมตะเป็นรัฐมนตรีว่าการกระทรวงกลาโหมในรัฐบาลเฉพาะกาล จนกระทั่งได้รับเอกราชใน พ.ศ. 2497 พรรคเขมรใหม่ได้รวมเข้ากับพรรคสังคมราษฎร์นิยมในการเลือกตั้ง พ.ศ. 2498
แม้ว่าจะให้ความร่วมมือกับฝ่ายขวาในพรรคสังคม แต่สิริมตะก็ยังมีความเห็นตรงข้ามกับสมเด็จพระนโรดม สีหนุ โดยเฉพาะในเรื่องกิจกรรมของเวียดนามเหนือตามแนวชายแดนกัมพูชา ในช่วงที่พรรคสังคมราษฎร์นิยมครองอำนาจ สมเด็จพระนโรดม สีหนุพยายามลดบทบาทของสิริมตะ โดยให้ไปเป็นทูตที่จีน ฟิลิปปินส์ และญี่ปุ่น
รัฐประหาร พ.ศ. 2513
สมเด็จพระนโรดม สีหนุกล่าวว่าสิริมตะเป็นกำลังสำคัญที่อยูเบื้องหลังรัฐประหารเช่นกัน โดยมีซีไอเอและเซิง งอกทัญ ร่วมสนับสนุนด้วย และได้เสนอแผนการนี้ตั้งแต่ต้นปี พ.ศ. 2512 นอกจากนั้น โปรม ทส รัฐมนตรีคนหนึ่งในรัฐบาลของลน นล ได้เปิดเผยว่าในเดือนมีนาคม พ.ศ. 2512 สิริมตะเคยกล่าวว่าสมเด็จพระนโรดม สีหนุควรถูกลอบสังหาร แต่ลน นลปฏิเสธแผนนี้
เมื่อจัดตั้งสาธารณรัฐเขมรหลังรัฐประหารนั้น ในครั้งแรก สิริมตะวางแผนจะให้สมาชิกในสายราชสกุลสีสุวัตถิ์ โดยเฉพาะบุตรเขยคือ พระองค์มจะ สีสุวัตถิ์ ดวงชีวิน ขึ้นเป็นกษัตริย์ แต่ต่อมาเปลี่ยนเป็นการสถาปนาสาธารณรัฐแทน การปกครองของลน นลอยู่เบื้องหลังการฆ่าล้างเผ่าพันธุ์ชาวเวียดนามในกัมพูชา และเชื่อว่าสิริมตะเกี่ยวข้องด้วย
ในรัฐบาลสาธารณรัฐเขมร
ในปีแรกของการก่อตั้งสาธารณรัฐ ซึ่งเป็นช่วงที่ลน นลสุขภาพไม่ดี สิริมตะมีบทบาทในรัฐบาลมาก ลน นลเป็นที่นิยมในหมู่นักศึกษาที่ต่อต้านพระนโรดม สีหนุในเขตเมือง สิริมตะเป็นที่นิยมของคนเมืองที่นิยมตะวันตก ส่วนในชนบทยังสนับสนุนสมเด็จพระนโรดม สีหนุ สิริมตะเองได้รับการสนับสนุนจากนักการเมืองไม่มากนัก และถูกจำกัดอำนาจโดยลน นล และลน นนใน พ.ศ. 2515 หลังจากที่จัดให้มีการต่อต้านสิริมตะขึ้นอย่างเป็นระบบ ลน นลสั่งกักบริเวณสิริมตะไว้ในบ้าน แม้ว่าสหรัฐจะยังสนับสนุนสิริมตะอยู่ก็ตาม
พนมเปญแตก
สิริมตะเสกสมรสกับนักองค์มจะ นโรดม เกศนารี พระโอรสของพระองค์คือนักองค์ราชวงศ์ สีสุวัตถิ์ สิริรัฐ ได้เข้าร่วมกับพรรคฟุนซินเปก
ลูกอี๋ลั่ย
ลูกอี๋ลั่ย เป็นขนมชนิดหนึ่ง ลักษณะเป็นแป้งข้าวเหนียวที่ห่อไส้ เช่น ไส้งาดำ ไส้ดอกกุหลาบ ไส้ลูกจ๋อทุบ ไส้ดอกเกว้ย และไส้เชอร์รี่ ซึ่งเป็นขนมที่มีชื่อเสียงของเมืองเฉิงตู มณฑลเสฉวน
การแกะสลัก
การแกะสลัก เป็นการใช้เครื่องมือสิ่งของจากวัสดุหนึ่งโดยกรีดบางส่วนของวัสดุออกไปให้เป็นรูปร่าง เทคนิคนี้สามารถใช้กับวัสดุใด ๆ ที่แข็งพอที่จะคงรูปแม้จะถูกถอดออกจากชิ้นส่วนเดิม และอ่อนนิ่มพอที่จะสามารถขูดออกได้ด้วยเครื่องมือต่าง ๆ การแกะสลัก เป็นการทำประติมากรรมวิธีหนึ่ง แตกต่างจากวิธีที่ใช้วัสดุอ่อนและตีเป็นแผ่น ๆ ได้อย่างดินเหนียว หรือแก้วหลอมละลาย ซึ่งอาจถูกดัดแปลงให้เป็นรูปร่างดังที่ต้องการขณะอ่อนนิ่ม และแข็งตัวในรูปร่างนั้น การแกะสลักต้องใช้กำลังงานมากกว่าวิธีการที่ใช้วัสดุที่ตีเป็นแผ่น ๆ ได้
บุญผ่อง
บุญผ่อง ละครโทรทัศน์ไทยทางช่องไทยพีบีเอส ออกอากาศในช่วงกลางปี พ.ศ. 2556
เนื้อเรื่อง
ในช่วงสงครามโลกครั้งที่สอง กองทัพญี่ปุ่นได้เดินทัพผ่านทางประเทศไทย ทำให้ไทยได้รับผลกระทบจากสงครามไปด้วย มีการทิ้งระเบิดอย่างต่อเนื่องจากสหรัฐอเมริกา บุญผ่อง ชายหนุ่มผู้เป็นลูกชายคนโตของครอบครัวสิริเวชชะพันธ์ แห่งตลาดปากแพรก อำเภอเมือง จังหวัดกาญจนบุรี รับสุรัตน์ ภรรยา และผณี ลูกสาววัย 9 ขวบ เพียงคนเดียวที่เดินทางหนีระเบิดจากพระนครมาอยู่ที่นี่
ที่กาญจนบุรี และราชบุรี ได้มีการเกณฑ์เชลยสงคราม ซึ่งเป็นทหารชาติตะวันตกฝ่ายสัมพันธมิตรมาสร้างทางรถไฟและสะพานข้ามแม่น้ำแควเพื่อที่จะตัดผ่านไปประเทศพม่า เชลยหลายคนต้องล้มตายจากสภาพภูมิอากาศและภูมิประเทศที่เต็มไปด้วยโรคภัยต่าง ๆ จากป่าดิบชื้น รวมถึงการกินอยู่ที่ลำบาก และการถูกทรมานให้ทำงานตลอดวัน ตลอดคืน เป็นที่น่าหดหู่ใจอย่างมากต่อผู้พบเห็น รวมถึงบุญผ่อง บุญผ่องจึงตัดสินใจบางอย่างที่จะช่วยพวกเชลย แม้จะต้องเสี่ยงชีวิตตนเองและครอบครัวก็ตาม บุญผ่องได้รับการติดต่อจากกองทัพญี่ปุ่นให้ไปส่งอาหารถึงในค่ายเชลย บุญผ่องจึงแอบส่งยาและของใช้ต่าง ๆ ใส่ลงไปในข้าวของเหล่านี้ แม้จะไม่เป็นที่เห็นด้วยจากครอบครัว รวมถึงเป็นที่สงสัยของทางญี่ปุ่น หลายต่อหลายครั้งมีการตรวจค้น แต่ก็ไม่พบเจอ ท้ายที่สุดเมื่อญี่ปุ่นสงสัยมากขึ้น บุญผ่องจึงให้ผณี ลูกสาวตัวเล็ก ๆ ของตนเองเป็นคนนำไปส่งให้ ด้วยผณีนั้นเป็นที่ผูกพันของ มิโยชิ นายทหารชาวญี่ปุ่นที่รักผณีเสมือนลูกสาวตนเองจริง ๆ จนก่อให้เกิดเป็นมิตรภาพต่างวัย
เบื้องหลัง
บุญผ่อง เป็นละครโทรทัศน์ที่สร้างมาจากเรื่องจริงของบุญผ่อง สิริเวชชะพันธ์ อดีตนักธุรกิจชาวกาญจนบุรี ที่ให้ความช่วยเหลือเชลยสงครามในช่วงสงครามโลกครั้งที่สอง ที่ถูกเกณฑ์มาสร้างทรงรถไฟสายมรณะและสะพานข้ามแม่น้ำแคว ด้วยการแอบส่งยาและข้าวของต่าง ๆ ให้ จนได้รับการยกย่องจากหลายชาติที่เป็นชาติสัมพันธมิตรในภายหลังสงครามยุติ จนได้รับฉายาว่า "วีรบุรุษสะพานข้ามแม่น้ำแคว" หรือ "วีรบุรุษช่องเขาขาด"
บทละครได้ถูกเขียนขึ้นโดยอ้างอิงจากเหตุการณ์ที่เกิดขึ้นจริง ด้วยระยะเวลาการเขียนยาวนานกว่า 5 ปี โดยผ่านคำให้สัมภาษณ์ของ ผณี ศุภวัฒน์ (สิริเวชชะพันธ์) บุตรสาวของบุญผ่องที่อยู่ร่วมในเหตุการณ์ ซึ่งกลายมาเป็นตัวละครสำคัญในเรื่องด้วย และลำไย สิริเวชชะพันธ์ น้องสะใภ้ของบุญผ่อง
การถ่ายทำถ่ายในสถานที่จริง และอีกหลายสถานที่ ร่วมด้วยนักแสดงหลากหลายเชื้อชาติ หลากหลายภาษา จนเมื่อละครเปิดตัวเป็นครั้งแรก มีงานแถลงข่าวเปิดตัวในวันที่ 25-26 เมษายน พ.ศ. 2556 ที่จังหวัดกาญจนบุรี สถานที่เกิดเหตุจริง และมีรอบเปิดตัวสำหรับสื่อมวลชน ในวันที่ 30 เมษายน พ.ศ. 2556 ที่โรงภาพยนตร์เอสพลานาด แคราย
และก่อนที่ละครจะออกอากาศ ได้มีการเผยแพร่สารคดี "ไม้หมอนสุดท้าย บนทางสายมรณะ" เป็นการให้ข้อมูลความรู้แก่ผู้ชมก่อนที่จะละครจะเริ่มต้น
โนโตะ (เมือง)
โนโตะ (能登町 (Noto-chō)) เป็นเมืองที่ตั้งอยู่ในอำเภอโฮซุ (เดิมอยู่ในอำเภอฟูเงชิ) จังหวัดอิชิกาวะ ประเทศญี่ปุ่น เมืองนี้มีประชากรประมาณ 17,840 คน 7,689 หลังคาเรือน มีความหนาแน่นของประชากร 65 คนต่อตารางกิโลเมตร มีขนาดพื้นที่ทั้งสิ้น 273.27 sqkm